ועדת הכספים, כנסת 23, פרוטוקול מספר 180, 2020-11-18 10:40

משה גפני: אנחנו ממשיכים בנושא הבא, ביטול עדכון משכורתם של נושאי משרה ברשויות השלטון בשנת 2021.

משה גפני: נשיא המדינה, ראש הממשלה, שרים, סגני שרים, נושאי משרה שיפוטית.

משה גפני: רבותיי, אני מבקש שקט, תמונת המצב היא כזו: תמונת המצב היא שהולכים לעדכן את שכרם של נושאי משרה בכירים ונבחרי ציבור ב-1 בינואר 2021.

משה גפני: העדכון הוא גבוה.

משה גפני: זאת מכיוון שהשכר הממוצע במשק עלה.

משה גפני: בא שר האוצר ומודיע על פנייתו לממשלה לגבי קיצוץ בשכרם של נבחרי ציבור ונושאי משרה בכירים.

משה גפני: דבר שני שנעשה, נמצא פה איתן גינזבורג שהוא יושב-ראש ועדת הכנסת, הוועדה שלו היא זו שמטפלת בשכרם של חברי הכנסת וראשי הוועדות.

משה גפני: חבר הכנסת גינזבורג העביר הצעת חוק שעברה אתמול בקריאה שנייה ושלישית בוועדה ועדיין לא עברה במליאה.

משה גפני: הצעתו גורסת שלא יהיה עדכון של שכר חברי הכנסת והנלווים להם.

משה גפני: הוא מבקש שהשכר לא יעודכן.

משה גפני: חבר הכנסת גינזבורג דיבר איתי לפני זה, עמדתי הייתה מאז ומתמיד שאין לעדכן את השכר במצב הזה שבו אנחנו צריכים להיות דוגמה לציבור, לא לעדכן את שכר נשיא המדינה, ראש ממשלה, שרים וסגניהם, נושאי משרה שיפוטית – שפטים דיינים וקאצ'ים – לא לעדכן.

משה גפני: ההבדל החוקי בין הממשלה לבין ועדת הכנסת לבין ועדת הכספים הוא פשוט: הממשלה צריכה להעביר חוק שיעבור בוועדת השרים לענייני חקיקה, ולהביא את זה קודם למליאה ואחר כך זה יעבור אלינו.

משה גפני: ועדת הכנסת צריכה להעביר חוק בכל הקריאות.

משה גפני: היא עדיין לא סיימה את ההליך הזה בגלל שהחוק מחייב אותה במקרה כזה לחוקק חוק כפי שאנחנו מכירים.

משה גפני: זה בניגוד אלינו שאצלנו אנחנו לא צריכים להביא למליאה, אנחנו ועדת השירות, ברגע שאנחנו מחליטים כאן בוועדה שאין עדכון אז אין עדכון.

איתן גינזבורג: תיקון אחד קטן, אדוני היושב-ראש, גם ועדת הכנסת לא אמורה להעביר חוק והיינו יכולים לעשות בדיוק את אותו ההליך שאתם עושים.

שגית אפיק: נכון, בהחלטה.

איתן גינזבורג: העניין הוא שאין ועדת ציבורית שקובעת את שכר חברי הכנסת.

משה גפני: אני מדבר על עכשיו.

איתן גינזבורג: לכן אנחנו מעבירים לחקיקה כי עוד אין ועדה ציבורית.

משה גפני: אני מדבר על המצב הנתון עכשיו.

איתן גינזבורג: כן, כן.

משה גפני: זה מצב שבו אתה צריך להביא את זה לכנסת לקריאה שנייה ושלישית אחרי שקיימת כבר פעמיים הצבעות בוועדה, פעם בקריאה ראשונה ופעם לקריאה שנייה ושלישית.

משה גפני: אנחנו צריכים לקבל החלטה.

משה גפני: אני רציתי להוריד את זה מסדר היום מכיוון שאני הבנתי בוויכוחים שהיו לי במשרד האוצר, שהולכים להביא לממשלה קיצוץ בשכר הנבחרים.

משה גפני: אז מה, נצביע פה פעמיים רק בשביל להיראות נחמדים, שאנחנו נגד העלאת שכרם של השרים.

משה גפני: התברר לי, ולכן אני מבקש להצביע על זה, שהם לא מביאים את זה לממשלה.

משה גפני: יש בעיה שלא הייתה מוכרת לי עד עכשיו, פתאום מתברר שיש ויכוח בין כחול לבן לבין הליכוד ולא מכנסים את ועדת השרים.

משה גפני: הנושא המדובר אינו מונח על שולחן הממשלה כלל וכלל.

משה גפני: מי שצריך לאשר את זה כדי שזה יעבור מהר לדיון – וזה היה מייתר את הדיון בכאן – זו ועדת השרים לענייני חקיקה והיא לא קיימת כרגע.

משה גפני: לכן, ביום ראשון חשבתי, ואמרתי ליועצת המשפטית שאני מוריד את זה מסדר היום בגלל שהבנתי בוויכוח על המקור התקציבי, עליו דיברנו קודם, שהמקור התקציבי זה קיצוץ בשכר.

משה גפני: התברר לי שאין קיצוץ בשכר וזה לא על סדר היום.

משה גפני: אני סבור שאנחנו לא יכולים לחכות.

משה גפני: זו הסמכות שמוקנית לנו בחוק, אני גם אמרתי לאיתן גינזבורג שאם הוא מתקדם עם זה אני לא מסכים.

משה גפני: מה שעשינו פעם, שכרם של השרים יורד לעומת שכרם של חברי הכנסת.

משה גפני: אנחנו עשינו את הדברים הללו בעבר וכתוצאה מכך חברי הכנסת נשארו עם שכר גבוה.

משה גפני: אני לא מוכן לדבר הזה.

משה גפני: אם הוא מתחייב שהוא מעביר את זה גם על חברי הכנסת, והוא באמת עשה את זה, הוא עדיין לא סיים, אם הוא מתחייב אז אנחנו עושים את זה גם בוועדה שלנו.

משה גפני: לכן אני מביא את זה לדיון ולהצבעה בוועדה.

משה גפני: אנחנו נמצאים בתקופת קורונה.

משה גפני: ישנם סדרי גודל בלתי-רגילים, לצערנו הרב, של אנשים שאין להם לחם להביא לביתם, שפרנסתם נמצאת במצב הכי נורא שהיה אי-פעם בתולדות המדינה.

משה גפני: לא יכול להיות שיגיע ה-1 בינואר ונבחרי הציבור – שרים, נשיא המדינה, ראש הממשלה, שופטים, דיינים, קאצ'ים, חברי כנסת – יקבלו תוספת של 6.5%.

משה גפני: חלק גדול מהעובדים הם בכלל בחל"ת.

משה גפני: זה גובל לדעתי במידת סדום, אנחנו פשוט מוציאים לאנשים את העיניים ואומרים להם: "אנחנו לוקחים עדכון לשכרנו על הגב שלכם".

משה גפני: אני חושב שצריך לבטל עכשיו את העדכון הזה.

משה גפני: אני נגד לבטל באופן קבוע.

משה גפני: אני לא יודע מה יהיה בעוד חודשיים, אף אחד מאיתנו לא יכול להתחייב שהכנסת לא מתפזרת והולכת לבחירות.

משה גפני: אז קודם כל נקפיא את העדכון, זה הדבר המידי.

משה גפני: לאחר מכן נראה מה אנחנו עושים.

משה גפני: חבר הכנסת גינזבורג, אתה רוצה לומר משהו?

איתן גינזבורג: אני מסכים עם כל מילה מדברי יושב-ראש הוועדה.

איתן גינזבורג: זו העת להקפיא את שכר חברי הכנסת ושל כל נושאי המרד הבכירים.

משה גפני: כן, אי-אפשר לעשות הפליה.

איתן גינזבורג: זה גם ישליך על ראשי רשויות וסגניהם כי הם צמודים לשכר שרים.

איתן גינזבורג: נראה לי שזה צו השעה.

איתן גינזבורג: גם אני הייתי מצפה שהממשלה תביא את זה בצורה מסודרת לחקיקה.

איתן גינזבורג: לצערי העסק לא עובד ביניהם ולכן אנחנו מקדמים זאת בכנסת.

איתן גינזבורג: אני מודה לאדוני עבור היוזמה.

משה גפני: חבר הכנסת קושניר, בבקשה.

אלכס קושניר: איתן נגע חלקית במה שרציתי להעלות.

אלכס קושניר: הנושא של ראשי רשויות, אני מבין שזה כולל ראשי רשויות.

איתן גינזבורג: שכר ראשי הרשויות וסגניהם צמוד ותלוי בשכר השרים.

איתן גינזבורג: ככל ששכר של שר עולה גם השכר שלהם יעלה.

אלכס קושניר: שאלה נוספת: מה קורה עם מנכ"לים של משרדי ממשלה וחברות ממשלתיות, האם זה בסמכותנו להקפיא גם את עדכון שכרם?

איתן גינזבורג: לא.

איתן גינזבורג: הם לא מוגדרים נבחרי ציבור נושאי משרה.

איתן גינזבורג: זה צריך לבוא מהממשלה לגבי עובדי ציבור.

אלכס קושניר: אבל גם השכר שלהם מתעדכן.

איתן גינזבורג: אבל זה קשור לממשלה.

איתן גינזבורג: הם לא תלויים בנבחרי הציבור.

שלמה קרעי: - - - הצעת חוק שתטפל בכולם.

איתן גינזבורג: אלכס, הם לא תלויים בנבחרי הציבור.

אלכס קושניר: ברשויות זה לא כך, ברשויות - - -

איתן גינזבורג: גם ברשויות שכר העובדים צמוד לשכר מנכ"ל הרשות ולא לשכר ראש הראשות.

אלכס קושניר: שאלה נוספת: מה קורה עם רבני הערים, האם הם נכנסים בתוך החוק?

שגית אפיק: הם חלק מנושאי משרה שיפוטית.

איתן גינזבורג: גם רבני ערים נכללים.

איתן גינזבורג: מדובר בנושאי משרה שיפוטית, הם כמו דיינים.

משה גפני: אני מדבר על כל מי שנמצא תחת המטרייה הזו, שכרו לא יוצמד ב-1 בינואר.

אלכס קושניר: אדוני, אני חושב שאחנו צריכים להידרש לנושא של שכר מנכ"לי חברות ממשלתיות.

משה גפני: תראה, אנחנו ועדת שירות, אני רק רוצה שתידע - - -

אלכס קושניר: אנחנו גם חברי כנסת במקביל.

משה גפני: אבל זה משהו אחר.

משה גפני: לנו יש הסמכה בחוק, אנחנו ועדת שירות.

משה גפני: גם במצב הזה, כמו שאיתן אמר קודם, גם במצב הזה אנחנו יכולים להחליט על העלאה של שכר השרים, כולל כל מה שנמצא בסמכות שלנו.

משה גפני: אנחנו יכולים לעצור את ההצמדה ואנחנו לא צריכים את המליאה בשביל זה.

אלכס קושניר: הרבנים הראשיים גם נכללים פה?

איתן גינזבורג: כן.

משה גפני: תגיד לי, אתה עושה לי את זה בכוונה?

משה גפני: אתה שואל אותי על הרבנים כדי שאני אגיד "כן"?

אלכס קושניר: לא, לא.

ינון אזולאי: אני אומר לך, כמו שאני מכיר את אלכס - - -

משה גפני: כן, הם כלולים.

ינון אזולאי: כמו שאני מכיר את אלכס, הוא שואל את זה מהלב, לא מהבטן.

משה גפני: ינון אזולאי, בבקשה.

ינון אזולאי: אני מברך על הנושא הזה, אבל באמת אני חושב ששלמה קרעי הראשון שאז בא והחתים אותנו על ההצעה שהיא קצת יותר מורחבת.

ינון אזולאי: בעצם, כמו שהוא מדבר גם על מנכ"לים ונושאי משרה בכירים שאני חושב שגם שם צריך לתת את הדוגמה.

ינון אזולאי: אני שמח שאנחנו הראשונים, אני בעד שלא נבוא על חשבון המובטלים, כי אנחנו יודעים מה זה מובטלים שאין להם מה לאכול.

ינון אזולאי: אין שום סיבה ואין היגיון שלא נקפיא את עדכון השכר.

ינון אזולאי: אני מסכים עם הרב גפני שאנחנו לא צריכים להוריד לעצמנו כל פעם באופן אוטומטי, מי שיכול להוריד ומקבל פנסיה ממקומות אחרים, זכותו ללכת ולעשות את הצדקות.

ינון אזולאי: כל אחד עושה את הצדקה שלו.

ינון אזולאי: אני יודע איפה אני שם את הצדקה שלי כל חודש.

ינון אזולאי: אנחנו מצווים מהתורה לשים את המעשר.

ינון אזולאי: אני עושה את זה ועושה גם דברים שהשתיקה יפה להם.

ינון אזולאי: זה שזה מגיע למשרות השיפוטיות והממשלתיות, אני חושב שטוב שאנחנו עושים את זה בהינתן שהממשלה לא יודעת להסתדר ולעשות את זה.

ינון אזולאי: אני חושב שמגיע לנו כל הכבוד שעשינו את זה.

משה גפני: זה יעזור לי בפריימריז.

ינון אזולאי: כל מי שלא מצביא לש"ס, שיצביע ליהדות התורה.

משה גפני: תודה רבה.

משה גפני: ניר ברקת, בבקשה, תתעלם מהעניין של הפריימריז.

ניר ברקת: אני רוצה להעלות נושא שאני מאוד התאכזבתי ממנו וזה שלא מאפשרים לחברי כנסת לוותר על חלק או על כל שכרם.

ניר ברקת: הצעתי הצעת חוק ששותפים לה עוד כמה חברי כנסת, ברוח הדוגמה האישית שמדברים עליה עכשיו.

ניר ברקת: אני רוצה לומר לכם, יש הרבה נושאי משרה או אנשים בציבור שאיבדו את פרנסתם לחלוטין, יש הרבה אנשים במגזר הפרטי והציבורי שמוכנים לוותר על שכר.

משה גפני: אני שאלתי את היועצת המשפטית למה באמת אתה לא יכול לוותר.

ניר ברקת: כיוון שהחוק מחייב אותי, לכאורה, לקבל שכר מלא.

ניר ברקת: אני הצעתי, אני לא רוצה לתרום.

ניר ברקת: יש הבדל גדול בין ויתור על שכר לבין תרומתו.

ניר ברקת: אני מבקש לצרף את ההצעה שהצעתי בזמנו, ושלא הגיעה למליאה - - -

משה גפני: היא הגיעה.

שגית אפיק: הצעתך הגיעה למליאה ונפלה.

ניר ברקת: היא נפלה בוועדת השרים.

ניר ברקת: ועדת השרים הורידה זאת בטענה שזה פופוליסטי.

ניר ברקת: אלו פחות או יותר הדברים שנאמרו.

ניר ברקת: אני שואל איך זה יכול להיות פופוליסטי כשאנחנו כאן

ניר ברקת: מקבלים החלטות וכל החברים מדברים על החשיבות של דוגמה אישית.

שלמה קרעי: ניר, עם כל הכבוד, זה באמת פופוליסטי.

ניר ברקת: עם כל הכבוד לך, אתה תעשה בכספך מה שאתה רוצה, אני לא מחייב אותך.

ניר ברקת: אבל תאפשר - - -

שלמה קרעי: אתה מתעסק בזה כל כך הרבה.

ניר ברקת: אני לא מתעסק בזה הרבה, הנה - - -

קרן ברק: שלמה, אתה מדבר על פופוליזם, אתה?

קרן ברק: אתה?

קרן ברק: אתה?

שלמה קרעי: את בכלל בליכוד עדיין?

קרן ברק: אתה מדבר על פופוליסטים?

משה גפני: רגע, מה זה?

משה גפני: מה זה?

קרן ברק: - - - בלי שום דבר.

ניר ברקת: עשיתי את זה כראש העיר ירושלים.

ניר ברקת: בתקופה זו עלתה כמות המתנדבים בעיר ואנשים העריכו את זה מאוד.

ניר ברקת: אין לי ציפייה שתעשה זאת, אתה יכול לתרום את כספך, זו זכותך.

ניר ברקת: אבל לקרוא לזה "פופוליסטי" ביום כזה?

ניר ברקת: תאפשר את זה, אל תחייב את חברי הכנסת לקחת שכר.

שלמה קרעי: אבל אני אומר לך שאין טעם להתעסק בזה שוב ושוב.

ניר ברקת: זה רלוונטי לחלוטין עכשיו.

קרן ברק: גם הצטרף לליכוד לפני שנתיים וגם לא מייצג את עמדות הליכוד.

משה גפני: אני רוצה תשובה מהחשבות לגבי שאלתו של חבר הכנסת ברקת.

משה גפני: הוא מבקש לא לקבל משכורת.

חיים אבידור: חבר הכנסת ברקת באמת פנה לחשבות הכנסת בבקשה לוותר על מלוא שכרו.

ניר ברקת: וחלק מהח"כים החתומים רוצים לוותר באופן קבוע על חלק משכרם.

ניר ברקת: 20%, 15%, כל אחד לפי יכולתו.

ניר ברקת: זה לא מחייב.

שגית אפיק: זו לא שאלה שצריך להפנות על החשב.

שגית אפיק: בסופו של דבר יש רציונל לחוק הקיים.

שגית אפיק: הרציונל הוא שחבר כנסת צריך לקבל שכר על פעילותו, שלא תהיה איפה ואיפה בין חבר כנסת שיש לו נכסים והוא יכול להרשות לעצמו לוותר על שכרו לבין כזה שלא.

ניר ברקת: אבל - - -

שגית אפיק: - - - לעשות את זה.

ניר ברקת: בכל מדינת ישראל מעודדים את זה, אז למה בכנסת אי-אפשר?

שגית אפיק: יש הבדל בין פלאט שיחול על כולם והפחת שתחול על שכר כל נושאי המשרה באופן אחיד לבין מי שרוצה לתרום את שכרו.

שגית אפיק: גם אתה יכול לתרום את שכרך.

ניר ברקת: אני לא רוצה לתרום את שכרי, אני רוצה לוותר עליו.

ניר ברקת: זה הבדל של שמיים וארץ.

שגית אפיק: אני מבינה, אבל יש רציונל לחוק הקיים.

אלכס קושניר: - - - ניר, אני מאוד מכבד אותך, אבל מה שאתה אומר עכשיו הוא פופוליסטי.

אלכס קושניר: אתה רוצה, תתרום את שכרך, מה הבעיה?

ניר ברקת: מה עניינך מה אני עושה עם כספי?

ניר ברקת: אני לא רוצה לתרום.

ניר ברקת: אני רוצה לוותר על שכרי, תן לי את הזכות הזאת.

הילה שי וזאן: ניר, בסוף זה יהפוך להיות מעין אייטם שאנשים יגידו "אם תבחרו בי אני מתחייב לוותר על שכרי".

הילה שי וזאן: ומה עם אלה שלא יכולים?

משה גפני: רבותיי, גבירתי.

הילה שי וזאן: זה יהפוך להיות שיקול בבחירה.

ניר ברקת: נו, את באמת חושבת ככה?

הילה שי וזאן: אני חושבת שכן.

הילה שי וזאן: למה - - - אם עכשיו במפלגת פריימריז למשל - - -

משה גפני: חברת הכנסת וזאן.

משה גפני: אני רוצה לסיים.

משה גפני: מה שמעלה חבר הכנסת ברקת זה נושא שלם.

משה גפני: אתם אומרים שלא והוא אומר שכן.

משה גפני: אבל זה לא נושא שאנחנו יכולים לקיים עליו דיון עכשיו.

משה גפני: זהו נושא שמצריך דיון נפרד.

אופיר כץ: בעיקר אם אין לנו הארכה אז אנחנו צריכים להצביע.

משה גפני: נציג השופטים, בבקשה.

ירון לוי: השופט ירון לוי, יושב-ראש נציגות השופטים הארצית.

משה גפני: פעם השופטים היו מגיעים לפה קבוע לגבי שכרם.

משה גפני: כנראה נתנו לכם הכול.

ינון אזולאי: הם קובעים משם, הם לא צריכים להיות פה קבוע.

משה גפני: גם היום הם צריכים.

ירון לוי: שופטי ישראל ונציגות השופטים הארצית מבינים את המורכבות הכלכלית שהביא עמו משבר הקורונה.

ירון לוי: אנחנו תומכים בהצעה לביטול עדכון שכרנו.

משה גפני: יפה, כל הכבוד, זה חידוש גדול.

ינון אזולאי: הרב גפני, זו כמעט פעם ראשונה שיש הסכמה בין הכנסת לרשות השופטת.

משה גפני: אבל זו פעם ראשונה שהשופטים מקבלים את עמדת הכספים בעניין של השכר.

משה גפני: אני אומר לך בחברות, אני לא לוקח את השופטים, הדיינים והקאצ'ים כבני ערובה בדברים אחרים.

משה גפני: זאת המציאות, תמיד עם השופטים היה ויכוח קשה אצלי בחדר.

משה גפני: אתם עוד לא הייתם, אבל היה ויכוח על תנאי השכר של השופטים והיו להם גם טענות.

משה גפני: פעם ראשונה שיש הסכמה בין חברי הוועדה לבין השופטים.

משה גפני: אני מברך על כך.

משה גפני: נציג הדיינים, בבקשה.

משה גפני: הרב מאיר כהנא, יושב-ראש נציגות הדיינים הארצית, אנחנו עומדים בקשר רציף עם נציגות השופטים בכל סוגיות השכר והתנאים.

משה גפני: גם איתי.

 << אורח >> מאיר כהנא: אכן, וגם בנושא ימי החופשה שתרמו הדיינים והשופטים לאורך התקופה האחרונה.

 << אורח >> מאיר כהנא: אנחנו תומכים במהלך.

משה גפני: כל הכבוד לדיינים.

משה גפני: אני רוצה להגיד שהעלית בטלפון טענות שיש לכם בנושא של התנאים שלכם.

משה גפני: נצטרך לקיים דיון נפרד בנושא.

משה גפני: אני מברך את הדיינים והשופטים.

משה גפני: מישהו מהקאצ'ים פה?

ירון לוי: נציג הקאצ'ים, דוקטור איאד זחאלקה, הסמיך אותי להעביר את תמיכתו בשם הקאצ'ים להצטרך להסכמה המשותפת של השופטים והדיינים.

משה גפני: יפה, תודה רבה.

משה גפני: חבר הכנסת שלמה קרעי, בבקשה.

שלמה קרעי: תודה רבה.

שלמה קרעי: מה שיש לנו כאן בפנינו זה בעיני הרע במיעוטו.

שלמה קרעי: אנחנו הצענו הצעה כמו שאמרת שכל סיעות הבית חתמו על ההצעה, שינוי שיכניס לתוך מנגנון העדכון גם את המובטלים ודמי האבטלה, ככה שהמנגנון ישקף נכונה את מצב המשק.

שלמה קרעי: ההצעה הזו הייתה אמורה לעלות בשבוע שעבר בקריאה טרומית, כל סיעות הבית אישרו אותה מלבד כחול לבן שהתנגדו בכל תוקף שזה יעלה.

שלמה קרעי: המשמעות של זה שתהיה רק הקפאה ולא יכול להיות עדכון כלפי מטה בהתאם למצב המשק.

שלמה קרעי: ושעוד מאות בכירים במגזר הציבור שצמודים למדד יקבלו העלאה של 15% מינואר הקרוב.

משה גפני: זה לא בסמכותנו.

שלמה קרעי: מדובר בכמה אלפי שקלים בחודש על חשבון הציבור.

שלמה קרעי: חבל שהדבר הזה קרה, אנחנו מתכוונים להמשיך ולהעלות את הצעת החוק הזו למליאה.

משה גפני: הילה שי וזאן, בבקשה.

הילה שי וזאן: תודה לחבר הכנסת גינזבורג וליושב-ראש, מחמם את הלב לראות שכולם נכנסים מתחת לאלונקה.

הילה שי וזאן: באשר לדברים שנאמרו, חבר הכנסת קרעי, אתה יודע כמוני שברגע שיש עצירה של ועדת השרים לחקיקה ועניינים שבין השר אמסלם לשר ניסנקורן.

הילה שי וזאן: דברים צריכים להיפתר שם.

הילה שי וזאן: אין דבר אחד יותר חשוב מהשני, הצעת החוק שלך לא חשובה משלי וכולי.

הילה שי וזאן: כולנו בעד שחקיקה פרטית תקודם, אבל להציג את זה כאילו כחול לבן היא זו שעוצרת - - -

שלמה קרעי: - - -

הילה שי וזאן: לא, לא - - -

משה גפני: שלמה - - -

איתן גינזבורג: הרב גפני, גם אני חתמתי על הצעת החוק של שלמה קרעי.

הילה שי וזאן: להציג את זה כאילו יש משהו לכחול לבן נגד הצעתך זה לא נכון וזה לא מדויק.

הילה שי וזאן: אנחנו אלה שהבאנו ודאגנו שזה יעבור גם בקריאה שנייה ושלישית.

הילה שי וזאן: אנחנו בעד שאתם תשכנעו את השר אמסלם שישחרר את ועדת השרים מהעוצר שהוא הטיל עליה ותעבור ההצעה הזו, וההצעה של סימון מוצרים, ועוד הרבה הצעות פרטיות חשובות מאוד לא פחות מההצעה שלך.

משה גפני: קרן ברק, בבקשה.

קרן ברק: אני תומכת בחוק המוצג כאן.

קרן ברק: אני רוצה להגיד משהו ערכי לגבי שכר: כל הזמן מנגחים אותנו שאנחנו מרוויחים משכורות מאוד גבוהות.

קרן ברק: יש ערך, גם כשמגיעים לראיונות עבודה מבקשים שכר מסוים.

קרן ברק: יש התאמה בין הכבוד שנותנים לך לבין השכר שאתה חושב שמגיע לך.

קרן ברק: אנחנו חייבים להיות זהירים באירוע הזה.

קרן ברק: כולנו פה עובדים מאוד קשה עבור הציבור מהבוקר עד הערב, אנחנו חייבים להיות מאוד עדינים ולא לעבור את הקו ונגרום לזילות.

קרן ברק: אנחנו חייבים כל הזמן להבהיר את זה שאנחנו עובדים למען הציבור כל הזמן, ולכן אנחנו מקבלים שכר שבעיני הוא שכר סביר.

קרן ברק: העת הזו היא יוצאת הדופן כי אנחנו צריכים להוות דוגמה אישית, כי בגללנו בעצם, אני כל יום מזילה דמעה על מה שאני רואה.

קרן ברק: אסור לנו בעיני עצמנו - - - והיה לי חשוב להגיד את זה.

משה גפני: תודה רבה.

משה גפני: אופיר כץ, בבקשה.

אופיר כץ: תודה, אדוני, במסגרת התקופה של הקורונה, ואנחנו כל הזמן בקשר עם הציבור שסובל, אין יותר נכון וצודק מה שאנחנו עושים עכשיו.

אופיר כץ: גם אנחנו, גם שופטים ושרים, לא נקבל את עדכון השכר, אנחנו צריכים להתחשב במה שקורה.

אופיר כץ: אני באופן אישי הקפאתי את העלאת שכרי כבר לפני שנה.

אופיר כץ: אני חושב שזה לא נכון אחרי כל כך הרבה מערכות בחירות לבקש את העדכון.

אופיר כץ: אני מברך על ההצבעה.

משה גפני: תודה רבה.

משה גפני: התנועה למען איכות השלטון, משפט, אני כבר מסכם את הדיון.

משה גפני: אני רק רוצה להקדים ולומר לפני שהם יגידו, אני מתאר לעצמי מה שהם הולכים להגיד, התקיימו פה דיונים לגבי איך מצמידים את השכר של השרים, השופטים והדיינים.

משה גפני: יצא מצב שבו השכר של הח"כים הוצמד לשכר הממוצע במשק ושל השרים למדד.

משה גפני: יצא שחברי הכנסת מקבלים משכורות גבוהות יותר מאשר שרים.

משה גפני: השופטים לא הסכימו לכך.

משה גפני: היה אז דיון והם נימקו באריכות רבה, שהם לא מוכנים כי הם לא יכולים לעבוד בעבודה אחרת וכולי.

משה גפני: אני רציתי להפוך את זה לממוצע.

משה גפני: לקחת את המדד, את השכר הממוצע במשק, לעשות מזה יחד, לקחת את הממוצע של המדדים הללו וזה יחול על כולם.

משה גפני: אני נגד זה שאנחנו נעשה דברים שהם לטובת חברי הכנסת או לרעת חברי הכנסת.

משה גפני: לא הצלחתי בכך, הייתה התנגדות ואני לא רציתי לריב עם השופטים בעניין הזה.

משה גפני: כשאני אומר "שופטים" כוונתי גם לדיינים ולקאצ'ים.

משה גפני: בסופו של דבר זה לא התבצע.

משה גפני: אני מבקש גם מכם, אתם הדור החדש של השופטים, תחשבו על אופן הצמדה שיהיה שווה.

משה גפני: לכם יש ההצמדה הטובה ביותר.

משה גפני: יש לנסות להגיע לפשרה בעניין.

משה גפני: דבר אחרון שאני רוצה לומר, אני אתן להם.

משה גפני: מה מצחיק?

משה גפני: זה גוף פוליטי.

משה גפני: אני סומך עליך, חבר הכנסת גינזבורג, שאנחנו נאשר את זה עכשיו ואתה תביא את זה ביום שני למליאה.

משה גפני: שלא יהיה מצב שכאילו אנחנו הצדיקים שמורידים לשרים אבל אתם לא מורידים את ההצמדה לחברי הכנסת.

איתן גינזבורג: אנחנו נביא את זה ביום שני.

משה גפני: התנועה לאיכות השלטון, בבקשה.

הידי נגב: תודה, אדוני היושב-ראש, קודם כל אני רוצה לברך את חברי הועדה - - -

משה גפני: זה מה שהיה חסר לי עכשיו בפריימריז.

משה גפני: סתם, זה בהומור.

הידי נגב: אני חושב שזה לא טריוויאלי שאתם לוקחים את המושכות ולא מחכים לממשלה אלא עושים את מה שרשות מחוקקת יכולה לעשות, בטח עקב משבר הקורונה והמשבר הכלכלי שהביא לקפיצה של 14% בשכר הממוצע לפי חוק הביטוח הלאומי.

הידי נגב: לגבי הסעיף השני בהצעות ההחלטה, הסעיף הזה לא ברור ואנחנו עמדנו כל כך גם בדיון בוועדת הכנסת בראשות חבר הכנסת גינזבורג.

הידי נגב: צריך להדגיש למה הוא לא ברור: מדד השכר הממוצע במשק מתפרסם לפי חוק הביטוח הלאומי.

הידי נגב: לכן, כשכתוב "המפורסם האחרון " זה נכון לינואר 2020.

הידי נגב: צריך להדגיש את זה כי בחודש ינואר 2020 עלה השכר הממוצע ב-3%, זאת אומרת שכרגע אתם מחליטים על העלאה מסוימת של 3% בשנת 2022 לפי איך שאני מבין את זה.

הידי נגב: לעניין אחר, אנחנו מציעים את מה שהציע היושב-ראש, לבטל את אותה הצמדה.

הידי נגב: ואני אתקן את חבר הכנסת אזולאי, אנחנו לא מבקשים להפחית משכורת של אף עובד, אנחנו בסך הכול מבקשים לבטל את ההצמדה למדד השכר הממוצע במשק.

הידי נגב: כוונתי לאותו מדד שעולה ב-3% בכל שנה ש-20 השנים האחרונות.

הידי נגב: אנחנו מבקשים לבטל את ההצמדה הזו - - -

משה גפני: הוא גוף פוליטי, הוא הולך לבג"ץ נגד ילדים שלומדים תורה.

הידי נגב: - - - שישבה על המדוכה וקבעה את הדברים הללו ביחס לחברי הכנסת.

משה גפני: תודה רבה.

משה גפני: היועץ המשפטי של הוועדה רוצה להתייחס, אני מבקש בקצרה.

משה גפני: עם כל הכבוד, לנו יש ערכים לא פחות מהם ושלא ילמדו אותנו את הדברים הללו.

משה גפני: אנחנו לא הולכים כל מיני גופים שלא מוצאים חן בעיננו בגלל שהם הולכים עם פאות.

אייל בן ארי: קיבלנו פנייה מהתנועה לאיכות השלטון כפי שהם הביעו אותה גם פה בדיון.

אייל בן ארי: אנחנו נשמח לקבל את הפניות שלהם מבעוד מועד ולא שעה או שעתיים לפני הדיון - -

משה גפני: אז איך הוא יופיע בטלוויזיה?

אייל בן ארי: - - זאת על מנת שנוכל להתייחס ברצינות ובאופן מלא לפנייה.

אייל בן ארי: הידי העלה שני נושאים, האחד הוא לגבי אופן עדכון השכר של נושאי המשרה בשנת 2022.

אייל בן ארי: הנוסח שבפניכם הוא הנוסח שאושר על ידי ועדת הכנסת ביחס לחברי הכנסת, גם אם חשב הכנסת יוכל להסביר גם לכם מה המשמעות של העדכון בשנת 2022.

אייל בן ארי: לגבי שינוי אופן הצמדת השכר של נושא המשרה: כפי שאמר יושב-ראש הועדה, היו ניסיונות בעבר לשנות את אופן העדכון, עמדת יושב-ראש הוועדה הייתה שאם משנים אז משנים רוחבית בצורה שתחול על כל נושאי המשרה.

אייל בן ארי: כבר היה ניסיון שונה לגבי שרים וסגני שרים ונוצרו פערים.

אייל בן ארי: לכן חזרה בה הוועדה מהכוונה – יש מי שיאמר הכוונה הטובה – לעשות את זה עדכון מדדי והחזירו את זה בחזרה, באופן שווה, לעדכון - - -.

אייל בן ארי: זו התשובה, אנחנו שמענו את הדברים והשבנו כאן.

אייל בן ארי: לא נשיב במכתב חוזר.

משה גפני: עם כל הכבוד, אני מכבד את כולם, אתה אמרת שצריך לתת לו לדבר ולהשיב לו.

משה גפני: לי יש עמדה אחרת בעניין הזה.

משה גפני: אני קיבלתי ערכים אחרים.

משה גפני: מי שמדבר על איכות שלטון לא יכול ללכת לבג"ץ נגד ילדים שלומדים בתלמוד תורה.

משה גפני: אצלי הערך הוא שונה, אני לא אלך נגד ילדים חילוניים.

משה גפני: ההיפך הוא הנכון, אני אלחם בכל הכוח שיקבלו מה שמגיע להם ואת מלוא התקציב.

משה גפני: הם לא כך.

משה גפני: אז הוא אמר וענית לו, עשית לו הרבה כבוד.

ינון אזולאי: זו תנועה ל - - - השלטון, לא לאיכות השלטון.

משה גפני: כן, מה זה?

משה גפני: נעבור להקראה:

אייל בן ארי: "החלטת משכורת נשיא המדינה (הוראת שעה – ביטול עדכון המשכורת), התשפ"א–2020

אייל בן ארי: חיים אבידור, אני מבין שההתייחסות היא לעדכון שהיה בשנת 2020.

אייל בן ארי: הוא בעצם ההעלאה שתהיה בשנת 2022?

חיים אבידור: כן.

אייל בן ארי: ומה יהיה השיעור שלה?

חיים אבידור: 2.8%.

אייל בן ארי: זו בעצם המשמעות של תקנה 2 בהחלטה שהקראתי.

אייל בן ארי: שהיא בעצם עומדת בהלימה להוראות החוק שאתמול אושר בוועדה הכנסת לגבי חברי הכנסת.

אייל בן ארי: נמשיך:

אייל בן ארי: " החלטת משכורת נושאי משרה שיפוטית (הוראת שעה – ביטול עדכון המשכורת), התשפ"א–2020

משה גפני: חבר הכנסת אזולאי רצה להעיר משהו.

ינון אזולאי: מה עושים עם הכסף המוקפא או עם הסכומים שאינם מעודכנים?

חיים אבידור: הכנסת מורידה את זה מתקציבה וזה חוזר לאוצר.

ינון אזולאי: ואם פעם אחת אפשר להגיד, אדוני חשב הכנסת, דווקא בקולך, מה הוא שכר הברוטו של חבר כנסת ומהו שכר הנטו.

ינון אזולאי: כשאנחנו הולכים ברחוב מסתכלים עלינו ואומרים כל מיני מספרים.

ינון אזולאי: תגידו פעם אחת אתם.

ינון אזולאי: הציבור מסתכל כאילו אנחנו מרוויחים 40,000 שקלים.

משה גפני: מה זה יעזור?

קרן ברק: שהם יגידו את זה.

חיים אבידור: זה מאוד משתנה, יש המון משתנים בחישוב שכר הנטו.

משה גפני: ינון, אני מבין את הבקשה שלך, אני עברתי כבר דברים יותר גרועים.

משה גפני: זה בכלל לא משנה.

משה גפני: רבותיי, אייל, שלומית, אני מצביע הצבעה אחת על הכול.

משה גפני: מי בעד אישור ההחלטות כפי שהוקראו על ידי היועץ המשפטי, ירים את ידו, מי נגד?

משה גפני: מי נמנע?

משה גפני: אושר

משה גפני: ההחלטות נתקבלו, אני מודה לכל חברי הכנסת, ההחלטה התקבלה פה-אחד.

איתן גינזבורג: אני מודה לך, אדוני היושב-ראש.

משה גפני: איתן, אנחנו מחכים להעלאה ביום שני במליאת הכנסת.

משה גפני: תודה לשופטים ולדיינים ולכל מי שהיה שותף לעניין הזה.

משה גפני: תודה רבה, הישיבה נעולה.